Φερνάντο Τόρες

Ο Φερνάντο Χοσέ Τόρες Σανθ (Fernando José Torres Sanz, 20 Μαρτίου 1984) είναι Ισπανός πρώην ποδοσφαιριστής, ο οποίος αγωνιζόταν ως κεντρικός επιθετικός.Είναι ο σημερινός προπονητής της Ατλέτικο Μαδρίτης Juvenil A. Λόγω του σταθερού ποσοστού γκολ ως νεαρός παίκτης, ο Τόρες πήρε το παρατσούκλι El Niño («Το παιδί»). Στην ακμή του, επαινέθηκε για τον ρυθμό του, το ακριβές τελείωμα του και την ικανότητα του στην κεφαλιά. Το 2008, τερμάτισε τρίτος για τη Χρυσή Μπάλα και το 2008 και το 2009 τον επιλέξαν στην FIFA World XI.

Βιογραφία 
Γεννήθηκε στις 27 Μαρτίου του 1984 στη Φουενλαμπράδα της Μαδρίτης και από πολύ μικρός ασχολήθηκε με το ποδόσφαιρο. Στην πρώτη του ομάδα, με το όνομα Parque 84, εντάχθηκε στην ηλικία των πέντε ετών.

Ξεκίνησε την επαγγελματική καριέρα του στην Ατλέτικο Μαδρίτης, όπου πραγματοποίησε την πρώτη του εμφάνιση το 2001. Με την Ατλέτικο πέτυχε συνολικά 75 γκολ σε 174 συμμετοχές στο ισπανικό πρωτάθλημα (Πριμέρα Ντιβιζιόν). Επίσης έπαιξε για δύο αγωνιστικές περιόδους στη δεύτερη κατηγορία, με 40 συμμετοχές και 7 γκολ. Το 2007 μετακινήθηκε στη Λίβερπουλ. Το 2003 πρωτοκλήθηκε στην Εθνική Ισπανίας. Έλαβε μέρος στο Euro 2004, στο Παγκόσμιο Κύπελλο του 2006 και στο Ευρωπαϊκό Πρωτάθλημα Ποδοσφαίρου 2008. Του δόθηκε το παρατσούκλι El Niño ("Το Παιδί").

Ο Τόρρες σκόραρε το μοναδικό γκολ του τελικού  με αντίπαλο τη Γερμανία, που χάρισε το τρόπαιο στους "φούριας ρόχας" με 1-0. To 2010 κατέκτησε με την ομάδα της Ισπανίας και το Παγκόσμιο Κύπελλο του 2010, που διεξήχθη στην Νότια Αφρική.

Στις 31 Ιανουαρίου του 2011, λίγο πριν το τέλος της χειμερινής μεταγραφικής περιόδου, η ομάδα της Τσέλσι ανακοίνωσε την απόκτηση του Τόρρες από την Λίβερπουλ έναντι ποσού 58 εκατομμυρίων ευρώ, γεγονός που αποτέλεσε την ακριβότερη μεταγραφή στην ως τότε ιστορία του αγγλικού ποδοσφαίρου. Πραγματοποίησε αναποτελεσματικό επιθετικά ξεκίνημα στο λονδρέζικο σύλλογο, αφού συμπλήρωσε 903 λεπτά χωρίς γκολ, μέχρι που σκόραρε σε αγώνα απέναντι στη Γουέστ Χαμ. Σημείωσε ένα ακόμη κρίσιμο τέρμα εναντίον της Μπαρτσελόνα, όταν πέρασε ως αλλαγή του Ντρογκμπά στον δεύτερο ημιτελικό του Τσάμπιονς Λιγκ στο Καμπ Νόου, όπου στο 90ο λεπτό ισοφάρισε σε 2-2, αφήνοντας εκτός τελικού την ομάδα του συμπατριώτη του Πεπ Γκουαρντιόλα. Μέχρι το τέλος της σεζόν 2011-12 είχε κερδίσει το πρώτο -της Τσέλσι, αλλά και της καριέρας του- τρόπαιο ΟΥΕΦΑ Τσάμπιονς Λιγκ 2011-12, καθώς και το Κύπελλο Αγγλίας.

Η Τσέλσι στις 29 Αυγούστου 2014 ανακοίνωσε τη συμφωνία με την Μίλαν για τον δανεισμό του Φερνάντο Τόρρες. Ο Τόρρες αποκτήθηκε για να καλύψει το κενό που άφησε στην Μίλαν η φυγή του Μάριο Μπαλοτέλλι. Μετά το πρώτο εξάμηνο η Μίλαν προχώρησε στην αγορά του παίκτη, δανείζοντάς τον άμεσα στην πρώην ομάδα του, Ατλέτικο Μαδρίτης, ως το 2016. Το καλοκαίρι του 2016 η Ατλέτικο προχώρησε στην αγορά του παίκτη. Ο Τόρρες πέτυχε το 100ο του γκολ με την φανέλα της Ατλέτικο στις 6 Φεβρουαρίου 2016 στην νίκη με 3-1 επί της Ειμπάρ. Στις 16 Μαΐου 2018 ο Τόρρες συμμετείχε στον τελικό του Γιουρόπα Λιγκ και την κατάκτηση του τροπαίου από την Ατλέτικο Μαδρίτης μετά την νίκη με 3-0 επί της Μαρσέιγ.

Τίτλοι και διακρίσεις

Συλλογικές 
 Ατλέτικο Μαδρίτης

 Νικητής
 Nike Cup: 1999
 Youth Honour Division: 2001
 Δεύτερη κατηγορία: 2002
 ΟΥΕΦΑ Γιουρόπα Λιγκ: 2017-18

 Φιναλίστ
 Champions Cup: 2001

Τσέλσι

 Νικητής
 Κύπελλο Αγγλίας: 2011-12
 ΟΥΕΦΑ Τσάμπιονς Λιγκ: 2011-12
 ΟΥΕΦΑ Γιουρόπα Λιγκ: 2012-13

Εθνική Ισπανίας

 Νικητής
 Τουρνουά Αλγκάρβε: 2001
 Ευρωπαϊκό Πρωτάθλημα Εφήβων κάτω των 18 ετών: 2001
 Ευρωπαϊκό Πρωτάθλημα Νέων κάτω των 19 ετών: 2002
 Ευρωπαϊκό Πρωτάθλημα Ποδοσφαίρου: 2008
 Παγκόσμιο Κύπελλο Ποδοσφαίρου: 2010
 Ευρωπαϊκό Πρωτάθλημα Ποδοσφαίρου: 2012

Ατομικές 
 PFA - Ομάδα της χρονιάς: 2008
 Παίκτης της σεζόν στη Λίβερπουλ: 2008
 Χρυσό παπούτσι: Euro 2012

Ο Τόρες κατέχει το μοναδικό ως τώρα ρεκόρ της επίτευξης τέρματος σε επτά (7) διαφορετικές διοργανώσεις μέσα σε μία αγωνιστική περίοδο. Συγκεκριμένα, με το τέρμα που πέτυχε στους 16 του Γιουρόπα Λιγκ απέναντι στη Στεάουα Βουκουρεστίου (14/03/2013), έγινε ο μοναδικός ποδοσφαιριστής που το έχει καταφέρει: μέχρι εκείνη τη στιγμή είχε σημειώσει με τη φανέλα της λονδρέζικης Τσέλσι 7 γκολ στην Πρέμιερ Λιγκ, 2 στο Κύπελλο Αγγλίας, 2 στο Λιγκ Καπ Αγγλίας, 1 στο Κομιούνιτι Σιλντ, 3 στο Τσάμπιονς Λιγκ, 1 στο Γιουρόπα Λιγκ και 1 στο Παγκόσμιο Κύπελλο Συλλόγων. .

Ο Τόρες βρίσκεται στην 9η θέση στην ψηφοφορία των οπαδών της Λίβερπουλ "100 players who shook the KOP", κάτι το οποίο αποδεικνύει την αδυναμία που είχαν σε εκείνον οι οπαδοί των "Ρέντς".

Παραπομπές

Πηγές

Εξωτερικοί σύνδεσμοι 

 Επίσημος ιστότοπος
 Προφίλ στον ιστότοπο της Λίβερπουλ

Ισπανοί ποδοσφαιριστές
Επιθετικοί ποδοσφαιριστές
Ποδοσφαιριστές Ατλέτικο Μαδρίτης
Ποδοσφαιριστές Λίβερπουλ Φ.Κ.
Ποδοσφαιριστές Τσέλσι ΦΚ
Ποδοσφαιριστές Εθνικής Ισπανίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Εθνικής Ισπανίας Κ15
Ποδοσφαιριστές Εθνικής Ισπανίας Κ16
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ21
Παίκτες νικητές ΟΥΕΦΑ Τσάμπιονς Λιγκ
FIFA Century Club
Παίκτες νικητές ΟΥΕΦΑ Γιουρόπα Λιγκ
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Ευρωπαϊκού Πρωταθλήματος Ποδοσφαίρου